CELEX: 32018R1933
Language: da
Date: 2018-12-10 00:00:00
Title: Rådets forordning (EU) 2018/1933 af 10. december 2018 om ændring af forordning (EU) nr. 356/2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia

11.12.2018   
               
               
                  DA
               
               
                  Den Europæiske Unions Tidende
               
               
                  L 314/9
               
            
         RÅDETS FORORDNING (EU) 2018/1933
         af 10. december 2018
         om ændring af forordning (EU) nr. 356/2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 215,
         under henvisning til Rådets afgørelse 2010/231/FUSP af 26. april 2010 om restriktive foranstaltninger over for Somalia og om ophævelse af fælles holdning 2009/138/FUSP (1),
         under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
         ud fra følgende betragtninger:
         
                     (1)
                  
                  
                     Foranstaltningerne i afgørelse 2010/231/FUSP får virkning ved Rådets forordning (EU) 356/2010 (2).
                  
               
                     (2)
                  
                  
                     Den 14. november 2018 vedtog FN's Sikkerhedsråd resolution 2444 (2018). I nævnte resolution bemærkes, at et af kriterierne for opførelse på listen i henhold til resolution 1844 (2008) er at have deltaget i eller støttet handlinger, der truer freden, sikkerheden eller stabiliteten i Somalia, og i resolutionen besluttes, at sådanne handlinger også kan omfatte, men ikke er begrænset til, planlægning, ledelse eller udførelse af handlinger, der involverer seksuel og kønsbestemt vold.
                  
               
                     (3)
                  
                  
                     Rådets afgørelse (FUSP) 2018/1945 (3) ændrede afgørelse 2010/231/FUSP for at afspejle ændringerne i FN's Sikkerhedsråds resolution 2444 (2018).
                  
               
                     (4)
                  
                  
                     Disse foranstaltninger falder ind under traktatens anvendelsesområde, og der bør derfor indføres regulering på EU-plan, navnlig for at sikre en ensartet anvendelse i alle medlemsstaterne.
                  
               
                     (5)
                  
                  
                     Forordning (EU) nr. 356/2010 bør derfor ændres i overensstemmelse hermed —
                  
               VEDTAGET DENNE FORORDNING:
         
            Artikel 1
            Artikel 2, stk. 3, litra a), i forordning (EU) nr. 356/2010 affattes således:
            
                        »a)
                     
                     
                        deltager i eller yder støtte til handlinger, der truer freden, sikkerheden eller stabiliteten i Somalia, idet sådanne handlinger omfatter, men ikke er begrænset til:
                        
                                    i)
                                 
                                 
                                    planlægning, ledelse eller udførelse af handlinger, der involverer seksuel og kønsbestemt vold
                                 
                              
                                    ii)
                                 
                                 
                                    handlinger, der truer freds- og forsoningsprocessen i Somalia
                                 
                              
                                    iii)
                                 
                                 
                                    handlinger, der truer Somalias føderale regering eller Den Afrikanske Unions Mission i Somalia (AMISOM) med magtanvendelse«.
                                 
                              
                  
         
            Artikel 2
            Denne forordning træder i kraft dagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 10. december 2018.
            
               
                  På Rådets vegne
               
               F. MOGHERINI
               
                  Formand
               
            
         
         
            (1)  Rådets afgørelse 2010/231/FUSP af 26. april 2010 om restriktive foranstaltninger over for Somalia og om ophævelse af fælles holdning 2009/138/FUSP (EUT L 105 af 27.4.2010, s. 17).
         
            (2)  Rådets forordning (EU) nr. 356/2010 af 26. april 2010 om indførelse af visse specifikke restriktive foranstaltninger mod visse fysiske eller juridiske personer, enheder eller organer på grund af situationen i Somalia (EUT L 105 af 27.4.2010, s. 1).
         
            (3)  Rådets afgørelse (FUSP) 2018/1945 af 10. december 2018 om ændring af afgørelse 2010/231/FUSP om restriktive foranstaltninger over for Somalia (se side 61 i denne EUT).